Subject: MTÜ EdlenTetvis, Narva linn, vastuskiri
From: "Tatjana Lennuk" <[email-masked]>
To: Päästeamet <[email-masked]>, <[email-masked]>
Date: Mon, 16 Mar 2026 14:08:45 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Lugupeetud Päästeameti esindajad

Tere

Kirjutan Teile EdlenTervise MTÜ nimel seoses Kogukonnafondi toetusmeetmega 
<https://eelnoud.valitsus.ee/main/mount/docList/a86e6cfb-75af-4476-8bff-b194551d696b> 
rajada Narva linna veel üks kerksuskeskus aadressile Lavretsovi 8, (kohvik 
„Valge Kõrvits“, I korrus):

Kerksuskeskus on kohaliku omavalitsuse või kogukonna toimepidev hoone või 
ruum, kus elanikud saavad kriisi ajal infot, nõu ja esmast abi. Projekti 
eesmärk on tugevdada Narva elanike kriisivalmidust ning toetada 
elanikkonnakaitset praktiliste ja kohapeal toimivate lahenduste kaudu 
(elektrivarustus, sidevõimalused, ajutine majutus, info jagamine).

Kavandame projekti raames:

*	akujaama <https://www.deyeinverter.com/product/hybrid-ess/>  (Deye) ja 
generaatori soetamist ning paigaldamist energiavarustuse tagamiseks,
*	suure telgi 
<https://sheltent.com/products/military-tent?variant=49227702239510> 
soetamist (6x9m) koos 
<https://sheltent.com/products/military-tent?variant=49227702239510> 
diiselpuhuriga (20kW) ja selle 
<https://www.stokker.ee/vihmakate-bv-77-c-4514.652-mas> lisavarustus,
*	kokkupandavaid 
<https://toidupakk.ee/toode/valivoodi-mil-tec-190x65-cm-tugevdatud-raamiga-matkavoodi/?utm_source=google&utm_medium=cpc&utm_campaign=Seljakotid-performance-max-1&utm_content=&utm_term=&gad_source=1&gad_campaignid=20253403604&gclid=Cj0KCQiAm9fLBhCQARIsAJoNOctCfnIRYGaz9DkhbO5g6zf2ZfcGFH-M6jVLB_1tKLhCBGcPm1nvgasaAlNPEALw_wcB> 
välivoodeid (10tk) ja 
<https://kaup24.ee/et/moobel-ja-sisustus/aiamoobel-rodumoobel/aialaud/kokkupandav-valilaud-pruun?id=23030688&aq=e2ccc6410ac12d3ade675c6f85cc4550&sq=S29ra3VwYW5kYXYgdsOkbGlsYXVk> 
laudu (3tk) ajutiseks majutuseks,
*	kriisiinfo jagamise ja elanike vastuvõtu võimekuse loomist.

Soovime rõhutada, et eelistame teadlikult akujaama ja generaatori 
kombineeritud lahendust, kuna see on elanikkonnakaitse seisukohalt oluliselt 
töökindlam ja tõhusam kui üksnes generaatori kasutamine.

Akujaam võimaldab tagada vaikse ja katkestusteta elektrivarustuse kriisi 
algfaasis ning tundlikele seadmetele (sidevahendid, valgustus, infotehnika). 
Generaatorit kasutatakse seejärel akujaama laadimiseks ja pikaajalise 
katkestuse korral elektritootmise jätkamiseks. Selline lahendus:

*	vähendab kütusekulu,
*	vähendab müra ja heitgaase hoone vahetus läheduses,
*	tagab ühtlasema ja stabiilsema elektrivarustuse,
*	võimaldab keskuse tööd ka juhul, kui generaator vajab pause või 
hooldust/remonti.

Lisaks oleme teadlikud, et Kogukonnafondi toetusmeetme vastav määrus on 
hetkel veel kooskõlastamisel. Sellest hoolimata soovime projektiga 
ettevalmistavalt alustada juba varakult, et vajalikud partnerlused, sisuline 
koostöö ning tehnilised lahendused oleksid läbimõeldud ja valmis kohe, kui 
taotlusvoor ametlikult avaneb.

Samuti anname teada, et oleme juba võtnud ühendust Narva linna kohaliku 
omavalitsuse esindaja hr Sergei Solodoviga, kes asendab kriisireguleerimise 
valdkonna nõunikku Aleksandra Grünvald-Fominit, ning alustanud koostööd 
kohaliku omavalitsuse kaasamiseks projekti ettevalmistamisse.

Päästeameti kaasamise õiguslik alus:

Kogukonnafondi taotluste hindamiskriteeriumite ja juhendmaterjalide kohaselt 
hinnatakse:

*	„Kaasamine ja partnerlus ehk kas projektis on sisuliselt kaasatud 
kogukond, kohalik omavalitsus, Päästeamet ja teised partnerid?“
*	„Elanikkonnakaitse vajaduste väljaselgitamine peab olema laiapõhjaline 
ning lähtuma kogukondliku valitsemise põhimõtetest, kaasates piirkondlikke 
kogukondi, kohaliku omavalitsuse ja Päästeameti ning vajadusel teisi 
asjassepuutuvaid riigiasutusi, eraettevõtjaid ja vabaühendusi.“

Sellest tulenevalt peame Päästeameti sisulist kaasamist projekti 
ettevalmistamisse ja lahenduste kujundamisse väga oluliseks.

Meie palve Päästeametile

Sooviksime:

*	kaasata Päästeameti projekti sisulisse arutelusse ja planeerimisse;
*	saada Teiepoolset eksperdihinnangut ja soovitusi kerksuskeskuse varustuse 
(sh elektrilahenduse) ning töökorralduse osas;
*	võimalusel märkida Päästeamet projekti partnerina Kogukonnafondi 
taotluses;
*	soovi korral lisada taotlusele ka kirjalik kinnitus Päästeameti kaasatuse 
kohta.

Oleme valmis vastame hea meelega kirjalikult kõikidele täpsustavatele 
küsimustele ning edastame vajadusel täiendavat infot ja lisamaterjale.

Lugupidamisega

Tatjana Lennuk

Lavretsovi tn 8, Narva

tel55 680 673

[email-masked] <mailto:[email-masked]>